ถ้า AirPods แยกเป็นบริษัท จะมีมูลค่ามากกว่า ปตท.
รู้ไหมว่าหากแอปเปิลแยกธุรกิจ AirPods หูฟังไร้สายอันจิ๋ว ออกมาเป็นอีกบริษัท บริษัทนี้อาจมีมูลค่าสูงถึง 5 ล้านล้านบาท ซึ่งจะใหญ่กว่า ปตท. บริษัทที่มีมูลค่ามากสุดในประเทศไทยถึง 4 เท่า ไอเดียการแยกธุรกิจสุดล้ำถูกคิดขึ้นโดยคุณ Midas Kwant ที่ทวิตวิธีการประเมินมูลค่าบริษัท AirPods ไว้บนทวิตเตอร์ส่วนตัว
30 พ.ย. 2562

ถ้า AirPods แยกเป็นบริษัท จะมีมูลค่ามากกว่า ปตท. / โดย ลงทุนแมน
รู้ไหมว่าหากแอปเปิลแยกธุรกิจ AirPods หูฟังไร้สายอันจิ๋ว ออกมาเป็นอีกบริษัท
บริษัทนี้อาจมีมูลค่าสูงถึง 5 ล้านล้านบาท ซึ่งจะใหญ่กว่า ปตท.
บริษัทที่มีมูลค่ามากสุดในประเทศไทยถึง 4 เท่า
ไอเดียการแยกธุรกิจสุดล้ำที่คุณ Midas Kwant
ทวิตวิธีการประเมินมูลค่าบริษัท AirPods ไว้บนทวิตเตอร์ส่วนตัว
คุณ Midas ประเมินมูลค่าบริษัท AirPods โดยวิธีอะไร?
ลงทุนแมนจะเล่าให้ฟัง
┏━━━━━━━━━━━━┓
Blockdit โซเชียลมีเดีย รูปแบบใหม่
┗━━━━━━━━━━━━┛
จากผลประกอบการบริษัทแอปเปิลปี 2019
รายได้ทุกๆ 100 บาทของบริษัทมาจาก
iPhone 55 บาท
Mac 10 บาท
Wearables 9 บาท
iPad 8 บาท
Services 18 บาท
สำหรับธุรกิจหูฟัง AirPods จัดอยู่ในกลุ่ม Wearables
ซึ่งในปีที่ผ่านมา รายได้เติบโตขึ้นมากว่า 41% เมื่อเทียบกับปีก่อนหน้า
อย่างไรก็ตามธุรกิจกลุ่ม Wearables ของแอปเปิล ยังมีสินค้ากลุ่มนาฬิกา Apple Watch และ Apple TV รวมอยู่ด้วย
แล้วยอดขายเฉพาะหูฟัง AirPods เป็นอย่างไร?
ปี 2017 จำนวน 16 ล้านชิ้น
ปี 2018 จำนวน 35 ล้านชิ้น
ปี 2019 จำนวน 60 ล้านชิ้น
ปี 2020 คาดการณ์อยู่ที่ระดับ 100 ล้านชิ้น
คิดเป็นการเติบโตเฉลี่ย 84% ต่อปี
AirPods มี 3 รุ่น ราคาเฉลี่ยประมาณ 202 ดอลลาร์สหรัฐ
หมายความว่า ปี 2020 AirPods จะมีรายได้กว่า 600,000 ล้านบาท
ด้วยรายได้ระดับนี้ จะทำให้ AirPods มีรายได้มากกว่า
บริษัท BOSE ผู้ผลิตเครื่องเสียงชั้นนำระดับโลกทั้งบริษัท ถึง 5 เท่า..
แต่ที่น่าสนใจไปกว่านั้นก็คือ กำไรที่บริษัท AirPods จะสามารถทำได้..
จากการประเมินบนทวิตของคุณ Midas Kwant
เขาวิเคราะห์ว่าบริษัท AirPods มีอัตรากำไรสุทธิ 35% ของราคาขาย
แสดงว่าเฉพาะผลิตภัณฑ์ AirPods จะมีกำไรประมาณ 200,000 ล้านบาท
สุดท้าย อัตราส่วนมูลค่าบริษัท ต่อ กำไร (P/E) ถูกคาดการณ์ไว้ที่ 25 เท่า
ซึ่งเป็นระดับที่พอจะเป็นไปได้สำหรับบริษัทที่มีรายได้เติบโต 50% ต่อปี
หากเป็นไปตามที่คาดการณ์ ถ้าบริษัท AirPods ถูกแยกออกมา จะมีมูลค่าสูงถึง 5 ล้านล้านบาท
ด้วยมูลค่าระดับนี้จะทำให้บริษัท AirPods เป็นบริษัทที่มีมูลค่ามากสุดอันดับ 32 ในประเทศสหรัฐอเมริกา และมากกว่า ปตท. บริษัทที่มีมูลค่ามากสุดในประเทศไทยถึง 4 เท่า..
จริงๆแล้ว ที่ผ่านมามีเหตุการณ์แยกธุรกิจออกมาเป็นอีกบริษัทที่น่าสนใจ คือ Ferrari แยกตัวออกมาจากบริษัท Fiat ในปี 2016
ที่น่าตกใจก็คือ ตอนนี้ Fiat ซื้อขายกันที่ P/E เพียง 3 เท่า
ในขณะที่ Ferrari ซื้อขายกันที่ P/E สูงถึง 40 เท่า
ทำให้ปัจจุบัน Ferrari มีมูลค่าบริษัทมากกว่า Fiat ไปแล้ว..
กลับมาที่เรื่องการแยก AirPods ออกมาเป็นอีกบริษัท
ซึ่งแม้จะไม่มีวันเกิดขึ้นจริง แต่ก็นับเป็นไอเดียที่น่าสนใจ
และถ้าสมมติว่ามันเกิดขึ้นมาจริงๆ
ระหว่างบริษัท AirPods ที่เพิ่งมีผลิตภัณฑ์มาได้ 3 ปี
กับ บริษัท BOSE ที่ผลิตลำโพงและหูฟังมาแล้ว 56 ปี แต่ตอนนี้กลับมีรายได้น้อยกว่า
ถ้าทั้ง 2 บริษัทนี้ระดมทุนในตลาดหลักทรัพย์พร้อมๆกัน
ก็น่าคิดว่า เป็นเรา เราจะเลือกลงทุนในบริษัทอะไร BOSE หรือ Airpods..
┏━━━━━━━━━━━━┓
Blockdit โซเชียลมีเดีย รูปแบบใหม่
┗━━━━━━━━━━━━┛
References
-
-
-